แห่จองเหรียญที่ระลึกร.9ใกล้หมดแล้ว เหลือเพียงประเภทคิวโปรนิกเกิล
อธิบดีกรมธนารักษ์เผยประชาชนแห่จองเหรียญที่ระลึกรัชกาลที่ 9 ประเภทเหรียญทอง-เงิน-ทองแดงรมดำถูกจองหมดแล้ว เหลือแบบคิวโปรนิกเกิล
23 ส.ค. 2560

อธิบดีกรมธนารักษ์เผยประชาชนแห่จองเหรียญที่ระลึกรัชกาลที่ 9 ประเภทเหรียญทอง-เงิน-ทองแดงรมดำถูกจองหมดแล้ว เหลือแบบคิวโปรนิกเกิลนายพชร อนันตศิลป์ อธิบดีกรมธนารักษ์ เปิดเผยความคืบหน้าการจองเหรียญที่ระลึกเนื่องในโอกาสการพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ซึ่งเริ่มเปิดจองในวันที่ 22 ส.ค. 2560 ว่า ในส่วนของประเภทเหรียญที่ระลึกเงิน ราคาเหรียญละ 2,000 บาท จำนวนผลิต 399,999 เหรียญ ได้มีการจองหมดในวันที่ 22 ส.ค. ที่ผ่านมาแล้วสำหรับในวันที่ 23 ส.ค. 2560 ซึ่งเป็นวันที่ 2 ของการเปิดจองเหรียญ พบเว่าเมื่อเวลาผ่านไปเพียง 15 นาที ประเภทเหรียญที่ระลึกทองแดงรมดำพ่นทราย ราคาเหรียญละ 3,000 บาท จำนวนผลิต 39,999 เหรียญ มีการจองหมด และเมื่อเวลาผ่านไปได้ 1 ชั่วโมง ประเภทเหรียญที่ระลึกทองคำ ราคาเหรียญละ 5 หมื่นบาท จำนวนผลิต 99,999 เหรีญ ก็ถูกจองหมดในเวลาต่อขณะที่ประเภทเหรียญที่ระลึกคิวโปรนิกเกิล ราคาเหรียญละ 100 บาท จำนวนผลิต 39,999,999 เหรียญ มีการจองไปแล้วจำนวน 13 ล้านเหรียญ ซึ่งประชาชนที่สนใจยังจองได้ที่ธนาคารพาณิชย์ ธนาคารของรัฐ และกรมธนารักษ์ ได้จนถึง 30 ก.ย. 2560 โดยประชาชนสามารถจองได้สิทธิละ 3 หรียญ และคนหนึ่งจองได้ไม่เกิน 3 สิทธิ โดยใช้บัตรประชาชนเป็นหลักฐานนายพชร กล่าวว่า ขณะนี้กรมธนารักษ์ไม่มีแผนจะผลิตเหรียญเพิ่ม อย่างไรก็ตามจะมีการประมวลผลความต้องการของประชาชนที่มีจำนวนมาก เพื่อเสนอตามขั้นตอนระเบียบราชการที่เกี่ยวข้องต่อไป